Jimmy Wales

I Jimmy Donal "Jimbo" Wales (; mibait Agosto 7, 1966) metung yang Americanung negosianti king Aptas (Internet entrepreneur) ampong kayabeng talatátag at saka promoter ning Wikipedia.

Mibait ya i Wales king Huntsville, Alabama. Megaral ya king metung a malating pipagaralan a privadu, king university preparatory school, at kaibat miyari ya kareng cursung bachelor's ampong master's degrees king pisasalpian (finance). Kabang atiu king escuelang graduadu o graduate school, tinuru ya kareng aduang universidad. Kaibat, megobra ya king pisalapian, at migsilbi yang pekapun king pamanialugsug (research director) ning metung a cumpaniang futures and options king Chicago kilub ning mapilang banua. Aniang 1996, tetag ne kayabe la reng aduang ka-sosiu ing Bomis, metung a web portal o pasbung pang-Aptas a  pang-lalaki, at migdala (hosted), ampong minie cualta aniang purmeru, king peer-reviewed encyclopedia, ing Nupedia (2000–2003) ampo ing kayang katuki, ing Wikipedia.

Aniang 2001, kayabe ya i Larry Sanger ampo reng aliwa, sinaup ya i Wales king pamibulalag king Wikipedia, metung a enciclopediang libri ampong makabusni laman (open-content) a e migluat meragul mayap ampong meging sikat. Aniang makikilala ne ing Wikipedia, i Wales ing kayang meging promotor ampong talapagsalita. King kasalesayan, i Wales ing tuturing dang co-founder ning Wikipedia, dapot sasalungat ya king aus a "co-" at tuturing ne ing sarili nang sole founder o bukud a talatátag. Magsilbi ya king Board of Trustees ning Wikimedia Foundation, ing e magtubung aguman a paniaup (non-profit charitable organization) a magpalakad king Wikipedia. Ya ing tatalan king puestung "community founder" a tutulduan ning lupung o board. Aniang 2004, kayabe ya kareng mitátag king Wikia, metung a privadu ampong libring web-hosting service, kayabe ya ing kalupa nang Wikimedia trustee, i Angela Beesley.
Mekatadua ne mekiasawa i Wales, at atin yang anak a babai kang Christine, ing kadua nang asawa, nung kaninu ya kawani. Lalarawan ne ing sarili na antimong Objectivist ampong, maki kapikakunuan, metung a libertarian. Uli ning kayang papil king pamaglalang king Wikipedia, inabe ne ning Time kareng peka ma-influenciang tau king yatu aniang 2006. I Wales ing de factong pekapun ning Wikipedia; ing exactu nang puestu king proyectu pididibatian ding malda ampo kareng diariu.

Obrang mibulalag

Notes

Suglung palual 

 Jimmy Wales, Wales' official blog
 Wikipedia:Role of Jimmy Wales, Wales' role in the English Wikipedia
 
 Audio of interview with Wales about wikipedia on EconTalk podcast
 , from April 9, 2009.

American bloggers
American businesspeople
American Internet personalities
American libertarians
Auburn University alumni
Berkman Fellows
History of Wikipedia
Indiana University alumni
Objectivists
People from Huntsville, Alabama
University of Alabama alumni
Wikia
Wikimedia Foundation
WEF YGL honorees
People from St. Petersburg, Florida
1966 births
Mabieng tau